คุณคะ ปจด.ไม่มา 4 เดือนติดแล้วค่ะ อายุ 20 ปี ไม่เคยมีเพศสัมพันธ์ ไปหา เค้าจับท้องดูไม่พบก่อนอะไร แล้วก็ให้ยาเม็ดเล็กๆเท่าหัวไม่ขีดสีเหลืองมา 6 เม็ด ตอนนี้กินหมดแล้ว บอกว่าถ้า ปจด.ยังไม่มาถายในวันที่ 9 กพ.2018 ให้ไปพบอีกครั้ง และตอนนี้ก็ยังไม่มาค่ะ แต่ประเด็นคือหนูรู้สึกท้องบริเวณสะดือลงไปมันบวมอ่ะค่ะ จะว่าลงพุงก็ไม่ใช่เพราะมันบวมแค่ส่วนท้อง แขนขาหน้าไม่บวม หนูเป็นอะไรรึเปล่าคะ แบ้วควรไปหาเลยดีมั้ย ขอบล่วงหน้านะคะ ตอนนี้กลัวมาก😢
สวัสดีค่ะ การที่ประจำเดือนไม่มานาน 4 เดือน หากไม่เคยมีเพศสัมพันธ์และไม่ได้ใช้ยาฮอร์โมนคุมกำเนิดใดๆ อาจเกิดได้จาก1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้ นอกจากนี้ยังพบในกรณีที่น้ำหนักตัวเพิ่มขึ้นหรือลดลงเร็วเกินไปด้วย2.ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่า polycystic ovary syndrome(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป3. มีภาวะไทรอยด์ฮอร์โมนเป็นพิษ ซึ่งมีผลกระทบต่อการหลั่งฮอร์โมนเพศของต่อมใต้สมองเช่นกัน4.เป็นเนื้องอกของต่อมใต้สมอง แต่จะมีอาการอื่นร่วมด้วย เช่น ปวดศีรษะ การมองเห็นผิดปกติ มีน้ำนมไหลจากเต้านม เป็นต้นแนะนำว่าหากทานยาที่จ่ายให้ดังกล่าวแล้ว ประจำเดือนยังคงไม่มา ควรไปพบแพทย์เพื่อหาสาเหตุต่อค่ะ โดยส่วนใหญ่ในผู้หญิงอายุน้อยมักเกิดจากโรค PCOS ดังกล่าวไปค่ะ ดังนั้นแพทย์อาจต้องตรวจเพิ่มเติมด้วยอัลตราซาวด์ และการเจาะเลือดค่ะสำหรับการที่รู้สึกว่าบริเวณหน้าท้องส่วนล่างบวมขึ้น อาจเป็นจากสาเหตุเดียวกับที่ทำให้ประจำเดือนไม่มา คือการมีซีสต์ในรังไข่ หรืออาจเกิดจากสาเหตุอื่นๆ เช่น เกิดจากมีลมในลำไส้มากกว่าปกติ (หรืออาการท้องอืด) การมีน้ำในช่องท้อง หรือมีหรือเนื้องอกของมดลูกหรือรังไข่ก็ได้ค่ะ